# SE MEG - FIRE ANSIKT - FIRE FØLELSER

Utviklet av KFUK-KFUM. Oslo og Akershus

Fire andakter for 4-6 åringer av Stine Pernille Hauge Kjos

Ansikt GLAD  
Ansikt SINT  
Ansikt TRIST  
Ansikt MISUNNELIG

Se vedlegg for «Se meg – postkort.» Dette kan printes ut og deles ut til barna, eller kun brukes av den voksne i innledningen til hver andakt.

\*  
  
Ansikt GLAD  
  
SAMTALE  
- Når blir du glad?  
- Hvordan kan vi glede hverandre?  
  
BIBELFORTELLING  
Enten: Sauen som ble funnet igjen Luk 15, 4-7  
Eller: Sølvmynten som ble funnet igjen Luk 15 8-10 (s. 173 i Bibel for barn)  
Gjenfortell historien med egne ord.

DRAMA MED ALLE

Poenget er å leke fortellingen. Alle barna spiller Jesus/damer og den/de voksne hjelper til med å fortelle historien: *Nå er vi Jesus/damer som går og leter etter sauen/pengen vår, nei ikke der, nei ikke der heller, kanskje der? (let gjerne høyt og lavt) Neeeii! Men der er den jo! Hurra! Tenk om det var foreldrene deres som hadde mistet dere når de var på handletur? Da blir de glade og klemmer godt på barnet sitt. Klemmer hverandre. Akkurat slik er det med Gud også, han leter etter oss, og når ha finner oss blir han kjempe glad!* Dette skuespillet kan gjerne gjentas hvis barna synes det er gøy og mynten/sauen kan gjemmes på ulike steder.  
  
AKTIVITET

Tegne ansiktet vårt og lage en lang remse som henges opp. Kan f.eks tegne på papptallerkner.  
  
SANG   
**Jesu lille lam jeg er***(med bevegelser. Melodi: Twinkle, twinkle little star)*  
Jesu lille lam jeg er.   
*(Hendene oppi hverandre med håndflaten opp.)*  
På sin skulder han meg bær.  
*(Hendene i samme posisjon, legges på den ene skulderen.)*  
Over berge, gjennom daler, opp til himlens lyse saler.   
*(En hånd beveger seg opp og ned og opp, peke opp)*Jesu lille lam jeg er.   
*(Hendene oppi hverandre med håndflaten opp.)*  
  
På sin skulder han meg bær.  
*(Hendene i samme posisjon, legges på den ene skulderen.)*  
  
BØNN  
Gjentakelsesbønn der den voksne sier først (er Gud) og barna svarer. Barna holder hendene foran ansiktet mens den voksne ber, når barna ber tar de bort hendene og viser ansiktet sitt (vanlig, smilende, sint og lei seg) samtidig som de viser med stemmen de samme følelsene. Det er lurt å øve litt første gangen.  
  
V: Vis meg ditt ansikt. B: Her er jeg.  
V: Smil til meg. B: Nå smiler jeg.  
V: Vær sint hos meg. B: Nå er jeg sint.  
V: Gråt hos meg. B: Nå gråter jeg.

Amen

\*  
  
Ansikt: GRIMASE. Misunnelig. Misfornøyd.  
  
SAMTALE  
- Ansiktet vårt kan gjøre mye rart, vis meg noen grimaser  
- Kan dere gjøre sånn?  
- Når gjør vi grimaser?  
- Hvilke grimaser er hyggelige og hvilke er stygge?  
- Hvordan ser du ut når du er misunnelig, misfornøyd, synes andre er teite?  
  
BIBELFORTELLING  
*Enten:* Den barmhjertige samaritan Luk 10, 25-37 (fokus på overfallsmennene og de som går forbi)  
*Eller:* Sakkeus Luk 19, 1-10 (fokus på folkene) (s. 190 i Bibel for barn)  
Gjerne dramatisere eller tegne den. Overdriv ansiktsuttrykkene folkene/overfallsmennene er misunnelige og griske, levitten spottende o.s.v. under dramatiskereingen.  
Etterpå leke historien sammen med barna, leses mens barna har ulike roller. Det er ofte fint å dramatisere flere ganger slik at barna får prøvd flere roller. La dem spille skikkelig ut de ekle følelsene.  
  
SANG:

**Jeg kjenner det**  
Jeg kjenner det i magen  wow-wow  
Jeg kjenner det i ryggen  wow-wow  
Jeg kjenner det i beina  wow-wow  
Jeg kjenner det i arma  wow-wow  
Jeg har det her og her og her og her og her og her og her.  
Jeg har det **bra** i hele kroppen/ Jeg er så **sur** i hele kroppen  
(- bruk ulike sinnstemninger: sint, glad, sur, trist, forelska osv.)  
  
  
BØNN  
V: Vis meg ditt ansikt. B: Her er jeg.  
V: Smil til meg. B: Nå smiler jeg.  
V: Vær sint hos meg. B: Nå er jeg sint.  
V: Gråt hos meg. B: Nå gråter jeg.

Amen

\*  
  
Ansikt: SINT  
  
DRAMA

Nå leker vi at vi er sure og sinte (trampe i bakken, furte, rase, rope). Nå skal vi høre en historie om en bror som blir ganske sint.   
  
BIBELFORTELLING

Den bortkomne sønnen Luk 15, 11-32 (fokus på broren !) (s. 174 i Bibel for barn) Fint om dere dramatiserer historien.  
Broren blir ganske så sint når faren steller i stand fest for lillebror som hadde sløset bort alle pengene sine. Noen ganger blir vi sint for ting vi har god grunn til å bli sint for. Andre ganger blir vi sint slik som broren fordi det er noe vi ikke har skjønt. Broren skjønte ikke at det egentlig var han som var den heldige, det var han som fortsatt hadde alt, det var han som var sammen med faren sin hele tiden.  
  
BØNN  
V: Vis meg ditt ansikt. B: Her er jeg.  
V: Smil til meg. B: Nå smiler jeg.  
V: Vær sint hos meg. B: Nå er jeg sint.  
V: Gråt hos meg. B: Nå gråter jeg.

Amen

\*  
  
Ansikt TRIST  
  
SAMTALE  
- Når er du lei deg?  
- Hvordan kan vi trøste andre?

- Hvordan liker du å bli trøstet?  
  
BIBELFORTELLING

Jairus datter Mark 5, 21-45 Gjenfortell historien.  
  
DRAMA

En Jairus, en mor, en datter, en Jesus, resten er folkemengde. En voksen forteller, barna hermer. Folkemengden er triste, gråter. Etterpå blir alle veldig lettet og glade.  
  
SANG  
**Gud elsker alle** (si at han elsker oss tross regn eller sol, om vi er glade eller lei oss) Treklang nr. 20  
Gud elsker alle de store. Gud elsker alle de små. Selv om det regner eller himmelen er blå, Gud elsker store og små.

BØNN  
V: Vis meg ditt ansikt. B: Her er jeg.  
V: Smil til meg. B: Nå smiler jeg.  
V: Vær sint hos meg. B: Nå er jeg sint.  
V: Gråt hos meg. B: Nå gråter jeg.

Amen